เรื่องร้องเรียน: เคยแจ้งขอให้ขุดร่องระบายน้ำหน้าบ้านตั้งแต่เดือนกุมภา(ช่วงที่มีการปูถนนยางมะตอย) แจ้งทั้งทางไลน์ฟองดูว์ ทั้งทางโทรศัพท์ (โยธาเขตธน) ได้รับคำตอบว่า จะประสานหน่วยงานที่เกี่ยวข้องให้ แต่จนตอนนี้ ไม่มีใครมาขุดร่องน้ำให้เลย ได้รับปัญหาทั้งมอไซต์มาจอดรถปิดทางเข้าออกบ้าน และล่าสุดคือฝนตกแล้วน้ำล้นจากถนนจนถึงประตูหน้าบ้านแล้วค่ะ ยังไงรบกวนสนใจเคสนี้หน่อยนะคะ เพราะตอนที่แจ้งไปตอนกุมภานั้น แล้วคุณบอกว่าทำสำเร็จแล้ว(2023-02-03) แต่พื้นที่ๆคุณไปจัดการไม่ใช่พื้นที่หน้าบ้านเราค่ะ เราแจ้งคุณไปหมดแล้วตั้งแต่กุมภา ขอบคุณค่ะ
การดำเนินการของเจ้าหน้าที่: ฝ่ายโยธา เขตธนบุรี ตรวจสอบตามที่ประชาชน ร้องเรียนซอยเทอดไทย 33 ขณะนี้ได้ดำเนินการแจ้งผู้รับจ้าง (บริษัท เอ.วี.วิศวกรรม จำกัด)  ให้ทำการแก้ไขตามที่ประชาชนร้องเรียนแล้ว  หากบริษัทฯ ไม่ดำเนินการ สำนักงานเขตจะดำเนินการแก้ไขเอง แล้วคิดค่าดำเนินการกับผู้รับจ้าง ตามเงื่อนไขการรับประกันผลงานตามสัญญาจ้างต่อไป
ความเห็นของผู้แจ้ง: จนตอนนี้(07/10/2566)ก็ยังไม่มีเจ้าหน้าที่มาจัดการทำให้นะคะ มีเพียงเจ้าหน้าที่มาวัดพื้นที่หน้าบ้านแค่เท่านั้น แต่ไม่ได้มาจัดการอะไรเพิ่มเติม
พื้นที่: แขวงดาวคะนอง เขตธนบุรี กรุงเทพมหานคร